钦定古今图书集成/明伦汇编/官常典/第319卷 > 汉
## 钦定古今图书集成/明伦汇编/官常典/第319卷 > 汉

汉设太尉以掌武事，后改为“大司马。”

按《汉书百官公卿表》：“太尉，秦官，金印紫绶，掌武事。武
帝建元二年省。元狩四年初置大司马，以冠将军之
号。宣帝地节三年置大司马，不冠将军，亦无印绶官
属。成帝绥和元年初赐大司马金印紫绶，置官属，禄
比丞相，去将军。哀帝建平二年复去大司马印绶、官
属，冠将军如故。元寿二年复赐大司马印绶，置官属”，
去“将军”位，在《司徒》上。有长史，秩千石。

〈注〉应劭曰：“自上安下曰尉，武官悉以为称。司马，主武也，诸武官亦以为号。”师古曰：“冠者加于其上，共为一官也。”